Landsretten ændrer byrettens afgørelse til at anmodningen om edition tages til følge, jf. retsplejelovens § 804
Ret: Vestre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

Vestre Landsrets 5. afdeling holdt den 3. november 2016 kl. 15.00 møde på tingstedet

i Viborg.

Som dommer fungerede landsdommer Henrik Estrup.

V.L. S – 1943 – 16

Den Uafhængige Politiklagemyndighed

kærer kendelse om ikke at imødekomme

en begæring om edition.

Der fremlagdes mail af 18. oktober 2016 fra Region Sydsjælland.

De tidligere fremlagte bilag var til stede.

Den 30. september 2016 har byretten afsagt kendelse om, at Den Uafhængige

Politiklagemyndigheds anmodning om edition ikke tages til følge (rettens nr. 10-

6759/2016).

Kendelsen er kæret af Den Uafhængige Politiklagemyndighed med påstand om, at det

på-lægges Region Sjælland til Politiklagemyndigheden at udlevere kopi af

journaloplysninger i perioden fra den 29. august 2011 til den 29. august 2016

vedrørende afdøde Person 1, CPR nr..

Region Sjælland har påstået byrettens kendelse stadfæstet.

Retsmødet i byretten blev holdt for lukkede døre.

Landsdommerne Henrik Estrup, Henrik Twilhøj og Jacob Hinrichsen (kst.) har

behandlet sagen.

Landsretten afsagde

K e n d e l s e:



/

- 2 -

Person 1 afgik ved døden den 29. august 2016, mens hun befandt sig i detentio-nen

på Politistation.

Det påhviler derfor ifølge retsplejelovens § 1020 a, stk. 2, Den Uafhængige

Politiklage-myndighed at iværksætte efterforskning.

Den efterforskning, der skal foretages, skal bl.a. klarlægge, om der i forbindelse med

an-bringelsen og opholdet i detentionen har fundet et strafbart forhold sted, og efter

bestem-melsens forarbejder skal efterforskningen være tilbundsgående.

Obduktionen af Person 1 viste, at hun havde forskellige mærker og skader, men

dødsårsagen kunne ikke fastlægges. Den Uafhængige Politiklagemyndighed ønsker

på den baggrund sagen forelagt for Retslægerådet for på denne måde at søge

dødsårsagen fastlagt. Ved en sådan forelæggelse for Retslægerådet er tilvejebringelse

af Person 1's journaloplysninger nødvendig.

Under de anførte omstændigheder er betingelserne i retsplejelovens § 1020 c, stk. 1,

jf. § 804, stk. 1, for edition opfyldt. Da tilvejebringelsen af journaloplysningerne med

henblik på sagens forelæggelse for Retslægerådet endvidere må anses for at være af

afgørende be-tydning for sagens udfald, og da sagens beskaffenhed og dens

betydning for samfundet fin-des at berettige til, at Region Sjælland pålægges at

udlevere de omhandlede oplysninger, jf. herved retsplejelovens § 804, stk. 4, jf. §

170, stk. 2, tager landsretten Den Uafhængige Po-litiklagemyndigheds påstand til

følge.

T h i   b e s t e m m e s:

Det pålægges Region Sjælland til Den Uafhængige Politiklagemyndighed at udlevere

kopi af journaloplysninger i perioden fra den 29. august 2011 til den 29. august 2016

vedrø-rende afdøde Person 1, CPR nr..

Sagen sluttet.

Henrik Estrup



/





/